Yaba ke ya lla, hobane ho ne hose motho ya ka bang le hona ho bula buka, ho se le ya ka shebang ka hara yona. (Jwale, o bua ka ho se tshepahale, a sena le tokelo ya ho e sheba feela: ho se motho, kae kapa kae.) Dihora tsa mosebetsi wa selekane sena e ne e le ho tloha ka hora ya 8.00 ho fihlela 17.00 hangata ba kwala ka nako ya dijo tsa motshehare ba tsamaye ba yo ja khari. Hangata ka hora eo ba ne ba fihla batho ba se ba qadile mola o motjha. Jwale Mandela o ne a se a kganna koloi ya kgale e mebala e mmedi e metala bo fapaneng (eo a neng a e bitsa Oldsmobileya hae e kgolohadi) ho tloha Orlando West ho ya Chancellar House, a apere baki ya hae e nang le dikonopo tse habedi tse kganyang sefubeng e entsweng ke Alfred Khan, ya neng a boetse a etsetsa Harry Oppenheimer disutu tse jwalo. Le hoja Mandela le Oppenheimer ba ne ba rokelwa ke motho a le mong, ba ne ba sa rate dintho tse tshwanang, Harry Oppenheimer eo e neng e le Letona la United Party la Motsetoropo wa Kimberly, ka la 26 Phupu o ne a bue ho Cape Times a re’ Ho bohlokwa ruri hore ho bolokwe bohato bo boholo le karohano setjhabeng le bodulong dilemong tse ngata tse tla latela hobane Motho e motsho o ne a le lefifing ho tsa dipolotiki, setso le tumelo."O na le ponelopelele ya ho nyamela ha karohano, empa ho tla nka meloko e mengata pele ho ka phethahala, hobane Batho ba batsho ba lokela ba lokela ho hodiswa ho ya ka maemo a Sekgowa.”